सर्वोच्चमा नियुक्त गरिएको भए उनीहरूको उमेर हद ६५ वर्ष हुन्थ्यो र अवकाश हुँदैनथे । प्रधानन्यायाधीश दामोदर शर्मा, वरिष्ठ न्यायाधीश रामकुमार साह, कानुनमन्त्री नरहरि आचार्य, बारका तर्फबाट उपेन्द्रकेशरी न्यौपाने र प्रधानमन्त्रीका तर्फबाट खेमनारायण ढुंगाना सदस्य रहेको न्याय परिषद्ले त्यो निर्णय गरेको थियो । बहालवाला एक न्यायाधीश र एक पत्रकार बिचौलियाका रूपमा ‘बाबा (दामोदर) लाई पैसा नचढाई निर्णय हुनेवाला छैन । म व्यवस्थापन गरौँ ?’ भन्दै आफूकहाँ आएको पूर्वन्यायाधीश वस्ती बताउँछन् । शर्माले उनलाई निवासमा बोलाएर ‘तपाईंका ग्रहदशा बिग्रेका छन् । धेरै विरोधी रै’छन्’ भन्दै नजिकैको महादेव मूर्ति देखाएर ‘स्थायी न्यायाधीश हुन यतातिर पत्रम् पुष्पम (पैसा) चढाउनुस्’ समेत भनेका थिए ।
